CELEX: E2016P0004
Language: lt
Date: 2016-03-02 00:00:00
Title: 2016 m. kovo 2 d. ELPA priežiūros institucijos ieškinys Norvegijos Karalystei (Byla E-4/16)

15.9.2016   
            
            
               LT
            
            
               Europos Sąjungos oficialusis leidinys
            
            
               C 338/12
            
         2016 m. kovo 2 d. ELPA priežiūros institucijos ieškinys Norvegijos Karalystei
   (Byla E-4/16)
   (2016/C 338/14)
   ELPA priežiūros institucija, kuriai atstovauja Carstenas Zatschleris, Clémence Perrin ir Marlene Lie Hakkebo, atliekantys ELPA priežiūros institucijos (35 Rue Belliard, 1040 Briuselis, Belgija) įgaliotinių funkcijas, 2016 m. kovo 2 d. ELPA Teisme pareiškė ieškinį Norvegijos Karalystei.
   ELPA priežiūros institucija prašo ELPA teismo:
   
               1.
            
            
               Pripažinti, kad Norvegijos Karalystė, iki ELPA priežiūros institucijos pagrįstoje nuomonėje, išsiųstoje jai pagal ELPA valstybių susitarimo dėl Priežiūros institucijos ir Teisingumo Teismo įsteigimo 31 straipsnio 2 dalį, nustatyto termino pabaigos nesiėmusi priemonių, reikalingų 2013 m. gruodžio 2 d. Teismo sprendimui byloje E-13/13 (ELPA priežiūros institucija prieš Norvegijos Karalystę) įvykdyti, neįvykdė įsipareigojimų pagal to susitarimo 33 straipsnį.
            
         
               2.
            
            
               Nurodyti atsakovei padengti bylinėjimosi išlaidas.
            
         
      Teisinės bei faktinės aplinkybės ir pagrindai, kuriais grindžiamas ieškinys:
   
   
               —
            
            
               Ieškinyje nurodoma, kad iki 2015 m. rugsėjo 8 d. Norvegijos Karalystė neatsižvelgė į 2015 m. liepos 8 d. ELPA priežiūros institucijos pagrįstą nuomonę dėl to, kad ta valstybė neįvykdė įsipareigojimų pagal ELPA valstybių susitarimo dėl Priežiūros institucijos ir Teisingumo Teismo įsteigimo 33 straipsnį imtis priemonių, reikalingų 2013 m. gruodžio 2 d. Teismo sprendimui byloje E-13/13 (ELPA priežiūros institucija prieš Norvegijos Karalystę) įvykdyti.
            
         
               —
            
            
               Byla E-13/13 yra susijusi su tuo, kad Norvegijos Karalystė nesilaikė 2005 m. spalio 26 d. Europos Parlamento ir Tarybos direktyvos 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui (Pinigų plovimo prevencijos direktyva).